stanford-oval/wikipedia huggingface dataset:
Boktai
Boktai-sarjan pelit

Boktai: The Sun Is in Your Hand (2003)
Boktai 2: Solar Boy Django (2004)
Boktai 3: Sabata's Counterattack (2005)
Lunar Knights (2006)
Carlo Allorio

Carlo Allorio (21. huhtikuuta 1891 – 9. joulukuuta 1969) oli italialainen roomalaiskatolinen piispa. Hänet vihittiin papiksi 8. huhtikuuta 1916 ja nimitettiin Pavian hiippakunnan piispaksi 4. heinäkuuta 1942. Piispaksi vihkiminen seurasi 23. elokuuta. Pääkonsekraattorina toimi Giuseppe Castelli, jota avustivat Gaudenzio Binaschi ja Sebastiano Briacca.
Allorio osallistui Vatikaanin toiseen kirkolliskokoukseen. Hän jäi eläkkeelle 2. heinäkuuta 1968, jolloin hän sai nimityksen Formiaen titulaaripiispaksi.
Birchin ja Swinnerton-Dyerin konjektuuri

Birchin ja Swinnerton-Dyerin konjektuuri on avoin matemaattinen ongelma, joka liittyy rationaalisiin pisteisiin elliptisellä käyrällä. Rationaaliset pisteet tarkoittavat pisteitä, joiden koordinaatit ovat rationaalilukuja. Birchin ja Swinnerton-Dyerin konjektuuri on yksi seitsemästä Clay-instituutin Millennium-ongelmasta. Sen ratkaisusta Clay-instituutti on luvannut miljoona Yhdysvaltain dollaria. Konjektuurin loivat brittiläiset matemaatikot Bryan John Birch ja Peter Swinnerton-Dyer 1960-luvun alkupuolella tutkiessaan elliptisten käyrien rationaalisia pisteitä tietokoneavusteisesti. Birchin ja Swinnerton-Dyerin konjektuuri oli ensimmäisiä matemaattisia otaksumia, joiden synnyssä tietokoneet olivat merkittävässä roolissa.
Taustaa

Elliptinen käyrä voidaan määritellä yhtälön  y^{2}=x^{3}+ax+b avulla. Tavoitteena on löytää pisteet  y ja  x, jotka ovat molemmat rationaalilukuja ja samalla toteuttavat kyseisen yhtälön. Näitä rationaalisia pisteitä voi yleisesti ottaen olla mikä tahansa määrä nollasta äärettömään eri tilanteissa. Osoittautuu, että rationaalisten pisteiden löytäminen elliptiseltä käyrältä on vaikeaa. Toiveena on, että Birchin ja Swinnerton-Dyerin konjektuuri auttaa näiden pisteiden löytämisessä.
Ongelma rationaalisten pisteiden löytämisestä elliptiseltä käyrältä muistuttaa Fermat'n viimeistä teoreemaa. Fermat'n viimeinen teoreema todistettiinkin lopulta elliptisten käyrien avulla ja se liittyy samaan matematiikan alaan kuin Birchin ja Swinnerton-Dyerin konjektuuri.
Väite

Birchin ja Swinnerton-Dyerin konjektuuri käsittelee elliptiseen käyrään E liittyvää L-funktiota. L-funktion määritelmää ei voida esittää lyhyesti, joten sitä ei anneta tässä. Sen arvoja kuitenkin kyetään laskemaan moderneilla matemaattisilla laskentaohjelmistoilla. Helpoimmassa muodossaan konjektuurin väite on seuraava:
Elliptisellä käyrällä on ääretön määrä rationaalisia pisteitä jos ja vain jos siihen liittyvälle L-funktiolle pätee  L(1)=0.
Konjektuuri kokonaisuudessaan kertoo kuitenkin vielä enemmän rationaalisista pisteistä. Konjektuuri liittää L-funktion pisteen 1 ympärillä kehitetyn Taylorin sarjan ensimmäisen nollasta poikkeavan termin asteen siihen, kuinka tiheästi käyrällä on rationaalisia pisteitä. Kaikkein tiukimmassa muodossaan konjektuuri ennustaa myös Taylorin sarjan ensimmäisen nollasta poikkeavan termin kertoimen. Jos tämä muoto pitää paikkansa, se voisi antaa tehokkaan tavan löytää rationaalisia pisteitä elliptisellä käyrällä.
Birch-pelkistys

Yleinen esimerkki Birch-pelkistyksestä
Birch-pelkistys on kemiallinen reaktio, jossa nestemäiseen ammoniakkiin liuotettu alkalimetalli pelkistää aromaattisen yhdisteen sykloheksadieenijohdannaiseksi. Reaktion raportoi ensimmäisen kerran Arthur Birch vuonna 1944, ja se on nimetty hänen mukaansa. Birch-pelkistys on hyvin yleisesti käytetty reaktio orgaanisen kemian synteeseissä.
Reagenssit ja mekanismi

Birch-pelkistyksessä liuottimena käytetään nestemäistä ammoniakkia ja mukana on myös hieman jotakin alkoholia, tyypillisimmin etanolia, isopropanolia tai tert-butanolia. Pelkistimenä toimii alkalimetalli, ja useimmin käytettyjä ovat litium, natrium ja natriumin ja kaliumin seos. Birch-pelkistyksellä pelkistyvät useat aromaattiset yhdisteet, ja ne voivat olla myös heterosyklisiä. Litiumin käyttö aiheuttaa vähemmän sivureaktioita verrattuina muihin alkalimetalleihin. Aromaattisen renkaan lisäksi mahdollisia pelkistyviä ryhmiä voivat olla karbonyyliryhmät ja aromaattisen renkaan kanssa konjugoituneet alkeenit. Konjugoitumattomat alkeenit eivät reagoi.
Birch-pelkistyksessä alkalimetalli liukenee ammoniakkiin ja metalliatomi luovuttaa elektronin, jolloin siitä muodostuu metallikationi ja elektronit solvatoituvat. Solvatoituneet elektronit antavat liuokselle tummansinisen värin. Solvatoitunut elektroni reagoi aromaattisen renkaan kanssa ja muodostaa radikaalianionin. Tämä radikaalianioni on hyvin emäksinen ja ottaa vastaan protonin reaktioseokseen lisätyltä alkoholilta. Tällöin muodostuu sähköisesti neutraali radikaali. Tämä radikaali voi ottaa elektronin vastaan, jolloin muodostuu karbanioni, joka vastanottaa toiselta alkoholimolekyyliltä protonin. Elektronispinresonanssitutkimusten perusteella on reaktion mekanismin varmistettu tapahtuvan radikaalivälivaiheiden kautta.
Birch-pelkistyksessä muodostuva tuote määräytyy aromaattisten renkaiden substituenttien perusteella. Elektroneja luovuttavat ryhmät stabiloivat radikaalianionin muodostumista orto- ja meta-asemiin luovuttavaan ryhmään nähden, kun taas elektroneja puoleensa vetävät ryhmät stabiloivat radikaalianionin muodostumista ipso- ja para-asemiin. Tästä johtuen tuotteiden stereokemiat eroavat toisistaan. Birch-pelkistyksen tuotteena muodostuu yleensä konjugoitumaton dieeni, joka voidaan muuttaa konjugoiduksi hapon avulla.
Esimerkki elektroneja luovuttavan ryhmän vaikutuksesta Birch-pelkistyksen tuotteeseen:
Esimerkki elektroneja puoleensa vetävän ryhmän vaikutuksesta Birch-pelkistyksen tuotteeseen:
Aiheesta muualla

Kuvia tai muita tiedostoja aiheesta Birch-pelkistys Wikimedia Commonsissa
Budstikka

| Budstikka |
| --- | --- |
Lehtityyppi:  päivälehti
Kustantaja:  Orkla Media
Levikki:  .
Kokonaislevikki:  18 496, josta paperilehden osuus 16 854 (2016)
Perustettu:  1898
Päätoimittaja:  Kjersti Sortland
Kotikunta:  Asker
Kotimaa:  Norja
Sivukoko:  tabloidi
Kieli:  norja
Budstikka on norjalainen sanomalehti, jonka ilmestymispaikkakunta on Asker ja levikkialuetta ovat Asker ja Bærum Akershusin läänissä. Budstikka perustettiin 1898 nimellä Asker og Bærums Budstikke. Nykyiselle nimelle se muuttui 2004. Lehden omistaa suurelta osin Orkla Media. Lehden levikki vuonna 2016 oli 18 496 kappaletta..
Vastaavat päätoimittajat

Jørgen Chr. Kanitz 1898–1913
Chr. Sangesland 1913–1915
Audun Hjermann 1913–1917
Anton B. Onstad 1917–1918
Johs. Løken 1918–1958
A. Arthur Herstrøm 1958–1961
Rolf Kluge 1961–1991
Andreas Gjølme 1991–2013
Kjersti Sortland 2013–
Levikki

Vahvistettu nettolevikki, jonka on julkaissut Mediebedriftenes Landsforening:
Aiheesta muualla

Budstikkas nettavis
Broströmmenin vesistö

Ruotsin päävesistöalueet
Broströmmenin vesistö (ruots. Broströmmens avrinningsområde, vesistöaluetunnus 58) muodostuu Itämeren Ahvenanmereen laskevan Broströmmenin ja sen sivujokien yhteisestä valuma-alueesta, jonka kokonaispinta-ala on 227 neliökilometriä. Se on yksi Ruotsin päävesistöalueista ja sen valuma-alue sijaitsee kokonaan Ruotsissa.
Pääuoma

Vesistön pääuomana on alajuoksulla sen nimikkojoki Broströmmen. Joen pituus on 15 kilometriä, mutta vesistön pääuoman kokonaispituus kasvaa 45 kilometriin. Joen keskivirtaama (MQ) on 1,45 kuutiometriä sekunnissa, josta kertyy vuoden aikana hieman alle 0,1 kuutiokilometriä vettä vuodessa.
Vesistön valuma-alue

Broströmmenin vesistö sijaitsee suuren Norrströmin vesistön (tunnus 61) itäpuolella, jonka rannikkoalueella on kuusi pienempää päävesistöä. Broströmmenin vesistö on niistä kaikkein pienin ja siksi se jääkin kahden päävesistön Skeboånin vesistön (tunnus 57) ja Norrtäljeånin vesistön (tunnus 59) väliin. Merenrannikon puolella sijaitsee vielä mereen laskevien purojen ja ojien pieniä valuma-alueita, joiden yhteispinta-ala on suurempi kuin Broströmmenin vesistöllä.
Vesistön valuma-alue > Valuma-alueen piirteitä

Valuma-alueen maaperän yleisimmät maalajit ovat moreeni (45,7 %), turve (8,8 %), kalliomaa (7,4 %), hiekka ja sora (1,2 %), multamaa (6,1 %), savimaa (17,1 %) ja jäätikköjokijäänteet (0,6 %). Alueen maankäyttöä esittävät maiden käyttöluokitukset, joiden mukaan alueella on metsämaita (56,8 %), soita ja kosteikkoja (1,2 %), viljelymaita (19,5 %), taajamia ja pinnoitettuja alueita (1,4 %) sekä joutomaita (8,2 %). Näiden lisäksi on 12,9 % vesistöjä.
Vesistön valuma-alue > Virtaamia

SMHI on julkaissut tilastossaan Broströmmenin virtaamien päivittäiset keskivirtaamat vuosilta 1981–2012. Niiden mukaan joen suiston lähellä sijaitsevassa mittauspisteessä joen keskivirtaama (MQ) on 1,59 kuutiometriä sekunnissa (m³/s), keskiylivirtaama (MHQ) on 5,7 m³/s ja keskialivirtaama (MNQ) on 0,32 m³/s . Toisen lähteen mukaan joen keskivirtaama on 1,45 m³/s ja keskiylivirtaama (MHQ) on 5,8 m³/s . Suurin kuukausittainen keskivirtaama 3,7 m³/s on mitattu joulukuussa 2008 ja pienin 0,1 m³/s viimeksi vuonna 2012. Viereinen kaavio esittää SMHI:n julkaiseman tilaston kuukausittaisten keskivirtaamien arvoista lasketut keskiarvot. Sen mukaan kevättulva kestäisi huhtikuusta toukokuuhun ja sen huippu ajoittuisi huhtikuulle.
Käännös suomeksi
For Honor

| For Honor |
| --- | --- |

Kehittäjä:  Ubisoft
Julkaisija:  Ubisoft
Jakelija:  Humble Store, Steam, Epic Games Store, PlayStation Store, Ubisoft Store, PlayStation Now ja Microsoft Store
Tuottaja:  Stephane Cardin
Suunnittelija:  Leroy Athanassoff
Taiteilija:  Christian Diaz
Säveltäjä:  Danny Bensi Saunder Jurriaans
Pelimoottori:  AnvilNext
Julkaistu:  WW 17. helmikuuta 2017
Lajityyppi:  taistelupeli
Pelimuoto:  yksinpeli, moninpeli
Ikäluokitus:  ESRB: Alkaen 17 vuotta  USK 18 
Alusta:  Windows, PlayStation 4 Xbox One
Jakelumuoto:  Digitaalinen lataus ja digitaalinen jakelu
Lisää peliartikkeleitaVideopelien teemasivulla
Infobox OK     : 
For Honor on Ubisoftin kehittämä ja julkaisema Hack and slash -tyylinen taistelupeli. Peli on julkaistu Windowsille, PlayStation 4:lle ja Xbox Onelle helmikuussa 2017. Peli sijoittuu kuvitteelliseen keskiaikaan, jossa on mahdollista pelata kolmannessa persoonassa entisajan sotureilla, kuten ritareilla, samurailla ja viikingeillä.
Peli ilmoitettiin Electronic Entertainment Expo 2015 -tapahtumassa ja julkaistiin maailmanlaajuisesti 14. helmikuuta 2017.
Pelaaminen

For Honor sijoittuu keskiaikaan, jossa on sekoitus fantasiaa. Pelissä on mahdollista valita yksi kolmesta ryhmittymästä: Iron Legion Ritarit, Chosen Samurait ja Warborn Viikingit. Jokaisella ryhmällä on erityyppisiä luokkia. Vanguard on hyvin monipuolinen, jolla on hyvä hyökkäys ja puolustus. Assassin-luokka on nopealiikkeinen ja erinomainen kaksinkamppailuissa, mutta tekee muita luokkia vähemmän osumaa. Heavy-luokka sen sijaan kestää eniten osumaa ja on parhaimmillaan peleissä, joissa voi puolustaa tiettyä pistettä. Sen hyökkäykset ovat voimakkaita, mutta hitaita. Hybridit ovat sekoitus kahta tai kolmea luokkaa.
Pelaaminen > Yksinpeli

Yksinpelissä käydään läpi kaikkien ryhmittymien tarina alottaen ensin ritareista, jonka jälkeen viikingit ja lopuksi samurait. Tarina kertoo kuinka luonnonkaaoksen myötä ryhmittymät taistelevat keskenään alueista ja voimavaroista. Ritareiden sotaherra Apollyon uskoo kaikkien ryhmittymien tulleen heikoksi ja haluaa luoda uuden sodan manipuloimalla jokaisia ryhmittymiä.
Pelaaminen > Moninpeli

Moninpelissä on mahdollista pelata muita pelaajia tai tekoälyä vastaan. Sisältö on hyvin samanlainen kuin ammuntapeleissä. Pelaajat voivat lisäksi vahingoittaa vastustajan lisäksi oman tiimin pelaajia. Pelissä on mahdollista päivittää hahmojen taisteluvarustusta paremmaksi ja muokata ulkonäköä värityksellä ja muilla lisäkuvioinneilla ja logoilla.
Pelissä on viisi erilaista pelitilaa:
Dominion on neljä vastaan neljä -peli, jossa tarkoituksena on vallata lippuja. Pisteitä saa valtaamalla lippuja ja tappamalla vihollisia. Lisäksi mikäli pelaaja jää valtaamalleen lipulle hän saa jatkuvasti pisteitä. Määrätyn pistemäärän tullessa täyteen tappiolla olevan joukkueen pelaajat eivät voi kuollessaan enää palata takaisin peliin ja peli päättyy, kun kaikki vastustajan pelaajat on kukistettu.
Duel on yksi vastaan yksi -peli, jossa tarkoituksena on tappaa vastustaja ja voittaa siten erä. Koko pelin voittaa, kun toinen pelaajista on saavuttanut kolme erävoittoa.
Brawl on kaksi vastaan kaksi ja samankaltainen kuin duel. Erä päättyy, kun jommankumman joukkueen pelaajista ovat joko molemmat tai yksi enää elossa.
Skirmish on neljä vastaan neljä -pelitila, jossa tarkoitus on saada pisteitä tappamalla pelkästään vastustajan pelaajia.
Elimination on neljä vastaan neljä -pelitila, jossa ei voi palata takaisin pelikentälle kuoltuaan. Peli päättyy, kun toisen joukkueen kaikki pelaajat on tapettu.
Tribute on myös neljä vastaan neljä -pelitila, jossa tarkoitus on kerätä kaikki kolme uhrilahjaa ja viedä ne omalle puolelle. Mikäli kaikki kolme ovat toisen joukkueen puolella, on omalla joukkueella vajaa minuutti aikaa viedä yksi tai kaikki uhrilahjat omalle puolelle, jotta peli jatkuu.
Breach on neljä vastaan neljä -peli. Hyökkääjien rooli on saattaa murtaja linnakkeen porttien läpi, jotta he pääsevät kukistamaan puolustajien komentajan. Puolustajien tehtävänä on puolustaa linnaketta estämällä hyökkääjien murtajaa tuhoamasta portteja. Lisäksi alueilla on jousimiehiä, jotka pyrkivät ampumaan vastustajien minioneita, jotka pyrkivät suojelemaan murtajaa vastustajan minioneilta. Mikäli hyökkääjät pääsevät loppuun saakka, puolustajien tavoite on kukistaa niin monta kertaa hyökkääjän pelaajat, kuin heille on annettu elämäpistemääriä ja suojella samalla komentajaansa.
Hahmot > Ritarit

| Sankari | Luokka | Ase |
| --- | --- | --- |
| Warden | Vanguard | Pitkämiekka |
| Conqueror | Heavy | Ketjukuulanuija ja kilpi |
| Peacekeeper | Assassin | Miekka ja tikari |
| Lawbringer | Hybrid | Varsikirves |
| Centurion | Hybrid | Gladius |
| Gladiator | Assassin | Atrain |
| Black Prior | Heavy | Yhdenkädenmiekka ja kilpi |
| Warmonger | Vanguard | Kahdenkädenmiekka |
| Gryphon | Hybrid | Pertuska |
Hahmot > Viikingit

| Sankari | Luokka | Ase |
| --- | --- | --- |
| Raider | Vanguard | Tanskalaiskirves |
| Warlord | Heavy | Viikinkimiekka ja kilpi |
| Berserker | Assassin | Käsikirveet |
| Valkyrie | Hybrid | Keihäs ja kilpi |
| Highlander | Hybrid | Claymore |
| Shaman | Assassin | Kirves ja tikari |
| Jormungandr | Heavy | Sotavasara |
Hahmot > Samurait

| Sankari | Luokka | Ase |
| --- | --- | --- |
| Kensei | Vanguard | Ōdachi |
| Shugoki | Heavy | Kanabo |
| Orochi | Assassin | Katana |
| Nobushi | Hybrid | Naginata |
| Shinobi | Assassin | Kusarigama |
| Aramusha | Hybrid | Kaksi katanaa |
| Hitokiri | Heavy | Ono |
Hahmot > Wu Lin

| Sankari | Luokka | Ase |
| --- | --- | --- |
| Tiandi | Vanguard | Dao |
| Jiang Jun | Heavy | Guandao |
| Nuxia | Assassin | Shuang Gou |
| Shaolin | Hybrid | Sauva |
| Zhanhu | Hybrid | Changdao |
Hahmot > The Outlanders

| Sankari | Luokka | Ase |
| --- | --- | --- |
| Pirate | Hybrid | Hukari ja sankkipistooli |
| Medjay | Hybrid | Bifurcated Fan Axes |
| Afeera | Hybrid | Sotanuija ja lovitettu kilpi |
| Ocelotl | Hybrid | Macuahuitl nuija ja Tepoztopilli keihäs |

1 2 3 4 5 6 7 8 9 10 11 12 13 14 15 16  Kausipassin lisähahmo
Äänirooleissa

| 0 | 1 | 2 |
| --- | --- | --- |
|  Catherine Kidd  | … |  Apollyon   |
|  Amber Goldfarb  | … |  Siv   |
|  Andreas Apergis  | … |  Hervis Daubeny   |
|  Erin Cottrell  | … |  Mercy   |
|  Evan Buliung  | … |  Holden Cross   |
|  Fred Tatasciore  | … |  Viking Warlord Stigandr   |
|  Jonathan Adams  | … |  Okuma   |
|  Julianne Grossman  | … |  Ranja   |
|  Louis Philippe Dandenault  | … |  Seijuro   |
|  Melanie Minichino  | … |  Momiji   |
|  Nika Futterman  | … |  Runa   |
|  Noah Dalton Danby  | … |  Ragnar   |
|  Patrick Seitz  | … |  Viking Raider Helvar   |
|  Robert Montcalm  | … |  Stone   |
|  Robin Atkin Downes  | … |  Gudmundr Branson   |
|  Sumalee Montano  | … |  Ayu   |
Äänirooleissa > Moninpeli

| 0 | 1 | 2 |
| --- | --- | --- |
|  Liam O'Brien  | … |  Warden (miespuolinen)   |
|  Jennifer Hale  | … |  Warden (naispuolinen)   |
|  Shawn Baichoo  | … |  Conqueror, Hitokiri, japanilainen murtajan komentaja   |
|  Derek Seguin  | … |  Centurion   |
|  Guy Sprung  | … |  Gladiator (miespuolinen)   |
|  Maddalena Vallecchi Williams  | … |  Gladiator (naispuolinen)   |
|  Travis Willingham  | … |  Raider (miespuolinen)   |
|  Sarah Elmaleh  | … |  Raider (naispuolinen)   |
|  Jason Gray  | … |  Highlander   |
|  Andy Yu  | … |  Kensei   |
|  Josh Keaton  | … |  Orochi (miespuolinen)   |
|  Courtenay Taylor  | … |  Orochi (naispuolinen)   |
|  Jimmy Chan  | … |  Shinobi   |
|  Richard Lee  | … |  Tiandi (miespuolinen)   |
|  Russell Yuen  | … |  Jiang Jun   |
|  Albert Chung  | … |  Shaolin   |
|  Alli Chung  | … |  Nuxia   |
|  Catherine Kidd  | … |  Warmonger   |
|  Bjarni Baldvinsson  | … |  Jormungandr   |
Vastaanotto

GameSpot antoi pelille arvosanaksi 8/10 arvostelussaan.
Muropaketti antoi pelille arvosanaksi 3,5/5 tähteä arvostelussaan.
Aiheesta muualla

For Honor MobyGamesissa (englanniksi)
Camphin-en-Pévèle

| Camphin-en-Pévèle |
| --- | --- |
 Kunnantalo ja kirkko
 vaakuna
 Camphin-en-Pévèle
 Koordinaatit: 50°35′46″N, 3°15′38″E 
Valtio:  Ranska
Alue:  Hauts-de-France
Departementti:  Nord
Arrondissementti:  Lille
Pinta-ala:  
 – Kokonaispinta-ala:  6,5 km²
Väkiluku (2015):  2 304 
 – Väestötiheys:  357 as./km²
Kunnan numero:  59124
 
 Kunnan kotisivut 
Infobox OKVirheellinen NIMI-arvo: 
Camphin-en-Pévèle on kunta Pohjois-Ranskassa Nordin departementissa Hauts-de-Francen alueella. Se sijaitsee Belgian rajalla noin 20 kilometriä Lillestä itään.
Urheilu

Kunnan läpi kulkee polkupyöräkilpailu Pariisi–Roubaix reitti ja siihen kuuluvat kaksi mukulakivikatuosuutta. Kokonaan kunnan alueella kulkeva osuus tunnetaan nimillä Pavé de Camphin-en-Pévèle tai Pavé de la Justice, sekä osittain kunnan alueella kulkeva osuus tunnetaan nimillä Carrefour de l'Arbre tai Pavé de Luchin.
Jalkapalloseura Lille OSC:lla on Camphin-en-Pévèlessä suurikokoinen harjoituskeskus Domaine de Luchin.
Pavé de la Justice
Pavé de la Justice
Aiheesta muualla

Kuvia tai muita tiedostoja aiheesta Camphin-en-Pévèle Wikimedia Commonsissa
Carla Del Poggio

| Carla Del Poggio |
| --- | --- |
 Carla Del Poggio Giuseppe De Santisin elokuvassa Caccia tragica (1947)
Henkilötiedot
Koko nimi:  Maria Luisa Attanasio
Syntynyt: 2. joulukuuta 1925 Napoli, Italia
Kuollut: 14. lokakuuta 2010 (84 vuotta) Rooma
Ammatti:  näyttelijä
Puoliso:  Alberto Lattuada (1945-2005)
Näyttelijä
Merkittävät roolit:  Maddalena Lenci (Maddalena... zero in condotta) Angela Borghi (Ilman sääliä) Liliana Antonelli (Varieteen valot) Luciana Renzoni (Lyönnillä 11)
Aiheesta muualla
IMDb
Elonet
Carla Del Poggio (oikealta nimeltään Maria Luisa Attanasio) s. 2. joulukuuta 1925 Napoli – 14. lokakuuta 2010 Rooma oli italialainen näyttelijä joka aikaisin alkaneen mutta vain noin 15 vuotta kestäneen uransa aikana kehittyi yhdeksi Italian arvostetuimmista naisnäyttelijöistä. Jo teini-ikäisenä suurena tulevaisuuden lupauksena pidetyn Del Poggion kehittyminen näyttelijänä oli herättänyt suurta huomiota kun hän yllättäen jo 31-vuotiaana lopetti elokuvien tekemisen.
Brahmaani

Brahmaanit (sanskritiksi ब्राह्मण, brāhmaṇa) eli bramiinit ovat hindulaisuudessa ylimmäisen varnan jäseniä. Brahmaanit ovat muinaisten Veda-kirjojen asiantuntijoita ja papistoa. Heidän korkea yhteiskunnallinen asemansa juontaa juurensa myöhäiselle Veda-kaudelle, jolloin Pohjois-Intiaa asuttaneet indoiranilaiset heimot jakaantuivat neljään luokkaan (varna). Veda-kaudelta brahmaanien asema yhteiskunnassa ei ole merkittävästi muuttunut, vaikka enää valtiovalta ei tunnustakaan heidän etuoikeuksiaan.
Brahmaanien korkean aseman perusteena on käsitys heidän rituaalisesta puhtaudestaan. Historiallisesti tämä takasi heille yksinoikeuden tiettyjen riittien suorittamiseen sekä pyhien kirjoitusten opiskeluun, resitointiin ja opettamiseen.
Monet brahmaanit harjoittavat pappeutensa rinnalla maallista ammattia. Kuuluisia ovat kultaseppäbramiinit ja ruukuntekijäbramiinit, mutta 2000-luvulla on myös syntynyt uusia ammattiryhmiä kuten ohjelmoijabramiinit ja professoribramiinit.
Aiheesta muualla

Kuvia tai muita tiedostoja aiheesta Brahmaani Wikimedia Commonsissa
Birch

Birch tarkoittaa seuraavia:
Birch, kylä Essexissä Yhdistyneessä kuningaskunnassa
Birch, kylä Wisconsinissa Yhdysvalloissa
Henkilöt

Birch on seuraavien henkilöiden sukunimi tai sen osa:
Aage Birch (1926–2017), tanskalainen purjehtija ja olympiamitalisti
Adolpho A. Birch (s. 1932), yhdysvaltalainen lakimies
Adam Birch (s. 1979), yhdysvaltalainen painija
Arthur John Birch (1915–1995), australialainen kemisti
Bill Birch (s. 1934), uusiseelantilainen poliitikko
Bob Birch (1956–2012), yhdysvaltalainen kitaristi
Braden Birch (s. 1989), yhdysvaltalainen jääkiekkoilija
Bryan John Birch (s. 1931), brittiläinen matemaatikko
Charlotte Birch-Pfeiffer (1800–1868), saksalainen näyttelijä ja kirjailija
Christian Birch-Reichenwald (1814–1891), norjalainen poliitikko
Edgar Birch (1854–1931), brittiläis-kanadalainen urkuri, kuoronjohtaja ja musiikkipedagogi
Edmund Birch (1831–1875), australialainen poliitikko
Elizabeth Birch (s. 1956), yhdysvaltalainen asianajaja
Eugenius Birch, brittiläinen arkkitehti
Gina Birch, brittiläinen muusikko
Glynn Birch, yhdysvaltalainen yhteiskuntavaikuttaja
James W. W. Birch, ensimmäinen brittiläinen Perakin asukas
John Birch (1615–1691), brittiläinen sotilas
John Birch (1918–1945), yhdysvaltalainen lähetystyöntekijä
John Birch (s. 1929), brittiläinen muusikko
John Birch, brittiläinen kitaranvalmistaja
Lamorna Birch (1869–1955), brittiläinen taidemaalari
Margaret Birch (s. 1921), kanadalainen poliitikko
Martin Birch (1948–2020), brittiläinen musiikkituottaja
Patricia Birch, yhdysvaltalainen koreografi ja ohjaaja
Paul Birch, yhdysvaltalainen koripalloilija
Paul Birch (1912–1969), yhdysvaltalainen näyttelijä
Paul Birch (s. 1956), brittiläinen kirjailija
Paul Birch (1962–2009), brittiläinen jalkapalloilija
Paul Hansen Birch (1788–1840), norjalainen poliitikko
Penny Birch, brittiläinen kirjailijan salanimi
Peter Birch-Reichenwald (1843–1898), norjalainen poliitikko
Raymond Birch (1876–1950), oik. Charles Leslie Johnson, yhdysvaltalainen säveltäjä
Ric Birch, australialainen ohjaaja
Rosalie Birch (s. 1983), brittiläinen kriketinpelaaja
Samuel Birch (1813–1885), brittiläinen egyptologi ja antikvaari
Stanley F. Birch (s. 1945), yhdysvaltalainen lakimies
Thomas Birch (1705–1766), brittiläinen historioitsija
Thora Birch (s. 1982), yhdysvaltalainen näyttelijä.
Henkilöt > Kuvitteellisia henkilöitä

Edna Birch, Emmerdale-televisiosarjan henkilöhahmo
Eve Birch, Emmerdale-televisiosarjan henkilöhahmo
Peter Birch, Emmerdale-televisiosarjan henkilöhahmo
Professori Birch, Pokémon-hahmo
Simon Birch, John Irvingin romaaniin A Prayer for Owen Meany pohjautuva elokuva vuodelta 1998 ja sen päähenkilö
Chacun pense à soi

|  Chacun pense à soi> Kappaleen tiedot |
| --- | --- |
Esittäjä(t):  Ortal
Säveltäjä(t):  Ortal Saad Tabainet
Sanoittaja(t):  Ortal Saad Tabainet
Euroviisutiedot
Vuosi:  2005
Maa:  Ranska
Kieli:  ranska
Sijoitus:  23.
Pisteet:  11
Sanat:  sanoitus
Chacun pense à soi on Ortalin esittämä kappale, jolla se edusti Ranskaa vuoden 2005 Eurovision laulukilpailussa Ukrainan Kiovassa.
Koska Ranska kuuluu kilpailun suuriin rahoittajamaihin pääsi kappale suoraan finaaliin. Finaalissa kappale sijoittui 11 pisteellä 24 maan joukosta sijalle 23.